CELEX: 52011DP0029
Language: da
Date: 2011-02-03 00:00:00
Title: Anmodning om ophævelse af Tamás Deutschs immunitet Europa-Parlamentets afgørelse af 3. februar 2011 om anmodning om ophævelse af Tamás Deutschs immunitet (2010/2123(IMM))

22.6.2012   
            
            
               DA
            
            
               Den Europæiske Unions Tidende
            
            
               CE 182/18
            
         Torsdag den 3. februar 2011Anmodning om ophævelse af Tamás Deutschs immunitet
   P7_TA(2011)0029
   Europa-Parlamentets afgørelse af 3. februar 2011 om anmodning om ophævelse af Tamás Deutschs immunitet (2010/2123(IMM))
   2012/C 182 E/06
   
      Europa-Parlamentet,
   
               —
            
            
               der henviser til anmodning af 9. juni 2010 fra de ungarske retslige myndigheder om ophævelse af Tamás Deutschs immunitet, hvorom der blev givet meddelelse på plenarmødet den 8. juli 2010,
            
         
               —
            
            
               der har hørt Tamás Deutsch, jf. forretningsordenens artikel 7, stk. 3,
            
         
               —
            
            
               der henviser til artikel 8 og 9 i protokollen af 8. april 1965 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986 og 21. oktober 2008 (1),
            
         
               —
            
            
               der henviser til artikel 10, stk. 2, i lov LVII af 2004 om den retlige status for ungarske medlemmer af Europa-Parlamentet, artikel 5, stk. 1, i lov LV af 1990 om den retlige status for medlemmer af det ungarske parlament og artikel 12, stk. 1, i lov LVII af 2004,
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0015/2011),
            
         
               A.
            
            
               der henviser til, at en ungarsk statsborger har anlagt straffesag mod Tamás Deutsch, medlem af Europa-Parlamentet, som ved retten i Budapests andet og tredje distrikt er tiltalt for ærekrænkelse efter den ungarske straffelovs artikel 179, stk. 2, litra b) og c),
            
         
               B.
            
            
               der henviser til, at Europa-Parlamentets medlemmer under Parlamentets sessioner i henhold til artikel 9 i protokollen vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling, og at immuniteten ikke kan påberåbes af et medlem, som gribes på fersk gerning, og ikke kan hindre Europa-Parlamentets ret til at ophæve et af dets medlemmers immunitet,
            
         
               C.
            
            
               der henviser til, at et medlem af Europa-Parlamentet ifølge artikel 10, stk. 2, i lov LVII af 2004 om den retlige status for ungarske medlemmer af Europa-Parlamentet nyder samme immunitet som et medlem af det ungarske parlament,
            
         
               D.
            
            
               der henviser til, at der ifølge artikel 5, stk. 1, i lov LV af 1990 om den retlige status for medlemmer af det ungarske parlament kun kan anlægges eller føres straffesager mod et medlem med forudgående samtykke fra det ungarske parlament, og at Europa-Parlamentet i henhold til artikel 12, stk. 1, i lov LVII af 2004 træffer afgørelse om ophævelse af immuniteten for et medlem af Europa-Parlamentet,
            
         
               E.
            
            
               der henviser til, at Deutsch er tiltalt for ærekrænkelse, som hævdes at være begået som følge af udtalelser om den anklagende part under et radioprogram den 25. marts 2010, som han var inviteret til i sin egenskab af politiker og medlem af Europa-Parlamentet,
            
         
               F.
            
            
               der henviser til, at det derfor bør fastslås, at Deutsch fremsatte meningstilkendegivelser under udøvelsen af sit hverv som medlem af Europa-Parlamentet,
            
         
               1.
            
            
               vedtager ikke at ophæve Tamás Deutschs immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til den relevante myndighed i Republikken Ungarn.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, sag 149/85, Wybot mod Faure m.fl., Sml. 1986, s. 2391, og forenede sager C-200/07 og C-201/07, Marra mod De Gregorio og Clemente, endnu ikke trykt i Samling af Afgørelser.